Diari Oficial de la Generalitat Valenciana


Sumari del DOGV 5956, del 17-02-2009 (2009/1435)

Correcció d'errades del vial xarxa secundària a la partida Maryvilla PGOU-98.
-----------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1435


Data del document
:   02-02-2009

Organisme emissor
:   Ajuntament de Calp

Tipus de document
:   Correcció d'errades

Descriptors 

:   * Calp
    * pla d'urbanisme
    * administració local

Correcció d'errades del vial xarxa secundària a la partida Maryvilla PGOU-98. [2009/1435]  
El Ple de l'Ajuntament de Calp, en sessió ordinària celebrada el dia 15 de gener de 2009 va adoptar, entre altres, l'acord següent:  
8. Correcció d'errors vial xarxa secundària en partida Maryvilla PGOU-98 la part dispositiva del qual es transcriu a continuació:  
Primer. Corregir l'error a què fa referència l'informe de l'arquitecte municipal i que es procedisca a dibuixar el xicotet tram del vial de xarxa secundària omés.  
Segon. Sotmetre a informació pública la correcció de l'error citat, per un període d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, el projecte diligenciat del pla haurà de trobar-se depositat, per a la seua consulta pública, en l'Ajuntament afectat pel canvi d'ordenació.   
Tercer. A fi de dotar de seguretat jurídica el present acord, exposar al públic la dita correcció d'errors, notificant als afectats i publicant-se, així mateix en el Diari Oficial de la Comunitat Valenciana i en un diari no oficial d'àmplia difusió en la localitat, amb l'advertència que si es presentara, en el termini d'un mes des de la seua publicació, alguna al·legació de què es desprenguera la vulneració d'algun dret no pres en consideració, es procediria a iniciar els tràmits corresponents a una modificació parcial del planejament general.  
Quart. Si no s'hi presenta cap al·legació en el termini del mes concedit, considerar definitivament aprovada la correcció de l'error i en conseqüència dibuixar el tram de vial omés.  
Quint. Traslladar del present acord a la Comissió Territorial d'Urbanisme i procedir a publicar íntegrament l'acord adoptat en el Butlletí Oficial de la Província i en el Diari Oficial de la Comunitat Valenciana segons el que establix l'article 104 de la Llei Urbanística Valenciana.   
Sext. A fi d'incrementar la participació dels ciutadans de Calp en la major mesura possible, establir les mesures següents:  
1r. Publicar anunci en la televisió local de Calp del present acord tots els dies mentre dure l'exposició pública.  
2n. Remetre una còpia de la modificació que es pretén aprovar a tots els arquitectes i enginyers que tinguen despatx obert a Calp a fi que formulen les al·legacions i suggeriments que estimen oportuns durant el període d'exposició pública.   
3r. Convocar reunió informativa oberta a tots els ciutadans a la qual assistirà l'Alcaldia i tècnics del Departament d'Urbanisme per a contestar tots els dubtes i preguntes o escoltar els suggeriments que es formulen pels veïns de Calp. La dita reunió se celebrarà el primer dilluns posterior a la publicació de l'anunci en el Butlletí Oficial de la Província. Esta se celebrarà en el saló de plens de l'Ajuntament a les 18.00 hores.  
4t. Publicat l'anunci en el Butlletí Oficial de la Província, per mitjà de ban de l'Alcaldia es recordarà a tots els veïns el dia, hora i lloc de celebració de la reunió.  
El que es fa públic per a general coneixement.  
Calp, 2 de febrer de 2009.- L'alcalde: Joaquim Tur i Ciscar.